बे मेम’रेन्दामखौ एनडिएफबिनि जानानैसो गबिन्द बसुमतारी आरो बि सानजारांआ होदोंमोन बेयाव इउपिपिएलनि माबोरै खैसार थानो हायो होननानै खौरांगिरिनि सोंथिआव देब मेसआ बुंथियो दि इउपिपिएलनि आफादगिरि प्रमद बर’नि बिसायख’थिआव गेलेनायनि गुबै एजेन्दायानो जादों बिटिआर गोरोबथा। आरो बे गोरोबथायावनो 7.2 नं दफायाव लिरनाय दं दि बिटिआरआव बेआयेनि दखलफोरखौ बोखारनाय जागोन । बेनिखायनो इउपिपिएलआ सिगांनिफ्रायनो बे खैसारखौ खालामनानै दोनखादोंमोन। बिटिसि बिसायख’थिआव देरहानो थाखाय प्रमद बर’आ जन’जाति नङै सुबुंफोरखौ गिनिपिक महरै बाहायदों होननाबो दाबि खालामो देब मेसआ।